NARIADENIE RADY (ES) č. 1151/2005
z 15. júla 2005,
ktorým sa mení a dopĺňa nariadenie (ES) č. 2505/96 otvárajúce a stanovujúce správu autonómnych colných kvót Spoločenstva na určité poľnohospodárske a priemyselné výrobky
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 26,
so zreteľom na návrh Komisie,
keďže:
(1)
Rada prijala 20. decembra 1996 nariadenie (ES) č. 2505/96 otvárajúce a stanovujúce správu autonómnych colných kvót Spoločenstva na určité poľnohospodárske a priemyselné výrobky (1). Dopyt Spoločenstva po príslušných výrobkoch by sa mal uspokojiť za čo najvýhodnejších podmienok. Z tohto dôvodu by sa mali nové colné kvóty Spoločenstva otvoriť za znížených alebo nulových colných sadzieb na primerané objemy, pričom sa treba vyhnúť rušivým vplyvom na trhy s týmito výrobkami.
(2)
Množstvo kvót pre určité autonómne colné kvóty Spoločenstva je nedostatočné na naplnenie potrieb výrobného odvetvia Spoločenstva pre prebiehajúce obdobie kvóty. Z tohto dôvodu by malo byť množstvo kvót zvýšené.
(3)
Nariadenie (ES) č. 2505/96 by sa preto malo zodpovedajúcim spôsobom zmeniť a doplniť.
(4)
So zreteľom na hospodársky význam tohto nariadenia je potrebné odvolať sa na dôvody naliehavosti stanovené v bode 1.3 Protokolu o úlohe národných parlamentov v Európskej únii, ktorý tvorí prílohu k Zmluve o Európskej únii a k Zmluvám o založení Európskeho spoločenstva.
(5)
Keďže toto nariadenie sa má uplatňovať od 1. júla 2005, malo by nadobudnúť účinnosť okamžite,
PRIJALA TOTO NARIADENIE:
Článok 1
V prílohe I k nariadeniu (ES) č. 2505/96 sa s účinnosťou od 1. júla 2005 dopĺňajú kvóty uvedené v prílohe tohto nariadenia.
Článok 2
Pre obdobie kvóty od 1. januára do 31. decembra 2005 sa v prílohe I k nariadeniu (ES) č. 2505/96 množstvo kvót pre colnú kvótu 09.2626 stanovuje na 1 600 000 jednotiek.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. júla 2005